Document ID: /roh_data/filtered/fineweb-2-filterrobots_roh.jsonl.gz/17575

Tar blers da nus sveglia il pèr da bov ed asen regurdientschas d’istorgias da Nadal. Els eran là en la stalla da Betlehem e stgaudavan cun lur flad il bambin en il parsepen.
In curt omagi a bov ed asen da Leo Tuor
Bov ed asen han en cuminaivel d'avair servì per millis onns la carstgaunadad sco manadira ed animal da sauma. En nossas cuntradas vegnivan els dentant era remplazzads dal chaval, quai tenor la facultad dal possessur, e per finir da maschinas, tractors e camiunettas.
Tge signifitga il bov per purs d'ozendi?
Las qualitads dal bov, sia forza cun trair criec e char, èn appreziadas anc en pajais asiatics. Tar nus ha el per il solit vita curta ed in destin gastronomic. Giatgen Arpagaus da Savognin tegna e dovra ses renumà bov Elvis en emprima lingia ord fascinaziun per la vita e la lavur da noss antenats.
L'asen, in animal cun bleras qualitads
L'asen giauda in veritabel revival. Sia reputaziun sco animal tup e stinà vegn rectifitgada. Ins scuvra ed appreziescha oz ses esser ruassaivel, sia sensibilitad, la prudientscha visavi privels ed anc bler auter.
Ils asens nu sun uschè pluffers sco cha blera glieud craja adüna. Ils asens sun natüral fich intelligiaints e furbers. E sch’il patrun es halt ün pa plü pluffer sco’ls asens (...) lura nu va quai garantì nüglia.
Danunder vegnan ils asens tar nus?
Martin Cathomas è sa decidì per ina tratga d'asens en Val Sumvitg. Tge ha motivà el e tge niz pratic porta quai? El ha era rimnà insaquanta experientscha cun lur esser e caracteristicas.
Il martgadant da biestga Gion Rest Derungs da Peiden ha schlargià cun success sia purschida sin asens ord il Tessin. In da ses clients, in pur da Vignogn, sa mussa fitg cuntent cun sia acquisiziun.
Tgi che ha giu in tec da far cun igl asen siara el en siu cor.